Kvietimas rinkos konsultacijai
UAB „Telšių regiono atliekų tvarkymo centras“ kviečia rinkos dalyvius pateikti pastabas ir informaciją rengiant pakartotinį pirkimą dėl projektavimo ir projekto vykdymo priežiūros paslaugos. Konsultacijos metu gauta informacija bus naudojama tik pasirengiant pirkimui, laikantis skaidrumo, lygiateisiškumo ir nediskriminavimo principų.
Informacija apie planuojamą pirkimą
	Perkančioji organizacija
	UAB „Telšių regiono atliekų tvarkymo centras“, įmonės kodas 171780190, J. Tumo-Vaižganto g. 91, Plungė.

	Planuojamo pirkimo objektas
	Didelių gabaritų atliekų surinkimo aikštelės ir sandėliavimo paskirties pastato statybos projektavimo bei projekto vykdymo priežiūros paslaugos (Gaudikaičių k., Telšių r. sav.).

	Ankstesnis pirkimas
	Pirkimas Nr. 9271745, paskelbtas 2026-08-19. Ankstesnio pirkimo metu nebuvo gauta tinkamų pasiūlymų.

	Paslaugų teikimo vieta
	Šiaulių pl. 17, Gaudikaičių k., Telšių r. sav.

	Maksimali priimtina vertė
	34 304,57 Eur su PVM. Į šią vertę turi būti įskaičiuotos visos paslaugų suteikimo išlaidos, mokesčiai ir kitos su sutarties vykdymu susijusios sąnaudos.

	Planuojama sutarties trukmė
	Ne ilgesnė kaip 34 mėnesiai nuo sutarties įsigaliojimo dienos. Projektavimo paslaugos ir būtini tyrimai - ne vėliau kaip per 7 mėnesius; projekto vykdymo priežiūra - statybos darbų metu, bet ne ilgiau kaip 12 mėnesių.

	Konsultacijos būdas
	Raštu per CVP IS priemones. Rinkos dalyviai atsakymus pateikia užpildydami šio kvietimo priedą „Rinkos konsultacijos klausimynas“.



Pagrindinė paslaugų apimtis
Planuojama įsigyti techninio darbo projekto parengimo ir projekto vykdymo priežiūros paslaugas 12 arų aikštelei bei apie 96 kv. m sandėliavimo paskirties pastatui, skirtam atliekų, tinkamų paruošti pakartotiniam panaudojimui, surinkimui.
Projektuojamas neypatingas naujos statybos sandėliavimo paskirties pastatas su metalinėmis konstrukcijomis; numatomas aukštis - ne mažesnis kaip 6 m.
Projektuojama sandėliavimo aikštelė ir automobilinių svarstyklių iki 60 t vietos įrengimas.
Paslaugos apima reikalingų sąlygų ir dokumentų gavimą, tyrimų organizavimą bei atlikimą, projektinių pasiūlymų viešinimą, kai jis privalomas, projekto parengimą, suderinimą, statybą leidžiančio dokumento gavimą, pranešimą apie statybos pradžią ir projekto vykdymo priežiūrą.
Numatomos projekto dalys: bendroji, sklypo sutvarkymo, architektūros, konstrukcijų, vandentiekio ir nuotekų šalinimo, elektrotechnikos, gaisro aptikimo ir signalizavimo, šildymo, vėdinimo ir oro kondicionavimo, gaisrinės saugos, statybos skaičiuojamosios kainos nustatymo bei inžinerinių geologinių tyrinėjimų ataskaita.
Turi būti parengtos dvi sąmatos: pastatui ir naujai projektuojamai aikštelės daliai bei asfalto dangos įrengimui ir profiliavimui su svarstyklėmis ir 3 atliekų konteineriais.
Konsultacijos tikslas
Prašoma įvertinti, ar planuojama paslaugų apimtis, kvalifikacijos reikalavimai, sutarties vykdymo terminai ir maksimali priimtina pirkimo vertė sudaro sąlygas tiekėjams pateikti pasiūlymus. Taip pat prašoma nurodyti galimas kliūtis dalyvauti pirkime ir pasiūlyti pagrįstus sprendimus.
Svarbi informacija
Rinkos konsultacija nėra pirkimo procedūra, jos metu pasiūlymai nevertinami ir sutartis nebus sudaroma. Dalyvavimas konsultacijoje nesuteikia pranašumo būsimame pirkime. Perkančioji organizacija, įvertinusi gautą informaciją, gali keisti planuojamas pirkimo sąlygas arba jų nekeisti.
Priedai
Rinkos konsultacijos klausimynas.
Nuoroda į pirkimo, kurį pakartotinai vykdysime, dokumentus: https://viesiejipirkimai.lt/epps/cft/listContractDocuments.do?resourceId=9271745 
UAB „Telšių regiono atliekų tvarkymo centras“
